อย่าตื่นการค้าสหรัฐ
‘สมคิด’เตือนไม่ควรตกใจเกินเหตุ มั่นใจไทยเข้มแข็งพอ เอกชนหาตลาดอื่นได้
8 เม.ย. 2560

‘สมคิด’เตือนไม่ควรตกใจเกินเหตุ มั่นใจไทยเข้มแข็งพอ เอกชนหาตลาดอื่นได้โพสต์ทูเดย์ - “สมคิด” แนะไม่ควรตระหนกมาตรการการค้าของสหรัฐ ยันไม่ได้ทำอะไรผิด ไม่มีการแทรกแซงค่าเงินนายสมคิด จาตุศรีพิทักษ์ รองนายกรัฐมนตรี เปิดเผยว่า เมื่อเร็วๆ นี้ ได้หารือกับหน่วยงานที่เกี่ยวข้องเพื่อรับมือนโยบายการค้าของนายโดนัลด์ ทรัมป์ ประธานาธิบดีสหรัฐ ประกอบด้วย ธนาคารแห่งประเทศไทย (ธปท.) กระทรวงการคลัง กระทรวงการต่างประเทศ กระทรวงพาณิชย์ สภาอุตสาหกรรมแห่งประเทศไทย และสภาหอการค้าแห่งประเทศไทยทั้งนี้ เพื่อประเมินและเตรียมการความเป็นไปได้ต่างๆ ที่อาจจะเกิดขึ้น ซึ่งแต่ละหน่วยงานเห็นตรงกันว่า ไทยยังไม่ควรตกอกตกใจเกินเหตุ เพราะขณะนี้ยังไม่มีการระบุชื่อทั้ง 16 ประเทศ ที่สหรัฐขาดดุลการค้า อีกทั้งทางสหรัฐจะใช้เวลาถึง 90 วัน ในการหาข้อมูล ประเทศไทยยินดีให้ข้อมูลและอยากเชิญสหรัฐมารับทราบข้อมูลด้วย ซึ่งขณะนี้ทางการไทยได้ให้ทุกหน่วยงานที่เกี่ยวข้องประสานและให้ข้อมูลอยู่นายสมคิด กล่าวอีกว่า แม้ไทยจะเกินดุลการค้าสหรัฐ แต่เกินดุลการค้าด้วยความสามารถของเอกชนไทยล้วนๆ ไม่มีการบิดเบือนเรื่องค่าเงิน และเมื่อเทียบประเทศอื่นแล้วถือว่ายังน้อยมาก ขณะเดียวกันเอกชนไทยยังตั้งใจไปลงทุนโครงการใหญ่ๆ ในสหรัฐ รวมทั้งมีโครงการซื้อเครื่องบินจากบริษัท โบอิ้ง มีความร่วมมือด้านกองทัพที่มีในภูมิภาค“หากยังจะมาเล่นเกมหมาป่าลูกแกะหาเรื่องพาล เราเข้มแข็งพอและไม่มีอะไรต้องกลัว เราไม่ได้ทำผิดอะไร โครงสร้างเศรษฐกิจไทย โดยเฉพาะส่งออกกระจายตัวมาก โดยส่งออกไปสหรัฐเพียง 10% ที่สำคัญบริษัทอเมริกันเองด้านอิเล็กทรอนิกส์ก็ผลิตในไทยส่งออกไปสหรัฐเพื่อผลิตต่อ หากแกล้งเราทั้งที่เราไม่ผิด เชื่อว่าเอกชนไทยหาตลาดอื่นได้ ทั้งหมดนี้เราบริสุทธิ์ใจและพร้อมให้ข้อมูล ไม่ใช่เรื่องต้องตื่นตระหนก และรัฐบาลไม่ประมาท” นายสมคิด ระบุนายจาตุรงค์ จันทรังษ์ ผู้ช่วยผู้ว่าการ สายนโยบายการเงิน ธปท. กล่าวว่า เศรษฐกิจไทยในปีนี้ยังมีแนวโน้มเติบโตได้ดี คาดว่าจีดีพีปีนี้จะอยู่ที่ 3.4% ตามการฟื้นตัวที่ดี การส่งออก การใช้จ่ายภาครัฐที่ยังเป็นแรงขับเคลื่อนต่อเนื่อง เช่นเดียวกับการบริโภคและการใช้จ่ายภาคเอกชนก็ยังขยายตัวได้ นายจาตุรงค์ กล่าวว่า มีโอกาสที่เศรษฐกิจปีนี้จะโตต่ำกว่า 3.4% ในกรณีส่งออกไม่เป็นไปตามคาด เศรษฐกิจโลกไม่ดี การดำเนินนโยบายการค้าสหรัฐกระทบรุนแรง หรือเศรษฐกิจสหรัฐไม่โตตามคาด ซึ่งหากการลงทุนโครงสร้างพื้นฐานและการลดภาษีไม่เป็นไปตามที่รัฐบาลสหรัฐตั้งใจไว้ก็ย่อมกระทบต่อการส่งออกของไทยไม่โตตามคาดที่ 2.2% ด้านศูนย์วิเคราะห์เศรษฐกิจ ธนาคารทหารไทย ระบุว่า สามารถแบ่งสินค้าที่เข้าข่ายได้รับผลกระทบจากนโยบายการค้าสหรัฐออกเป็น 2 กลุ่ม ได้แก่ กลุ่มที่ผู้ผลิตเป็นบริษัทข้ามชาติในไทย และบริษัทสัญชาติไทย โดยในกลุ่มแรก ได้แก่ สินค้าประเภทอุปกรณ์เสริมคอมพิวเตอร์ อิเล็กทรอนิกส์ ยางและล้อรถยนต์ เครื่องประดับ อุปกรณ์ถ่ายภาพ รถจักรยานยนต์และชิ้นส่วน และผลไม้กระป๋อง ซึ่งสหรัฐขาดดุลกว่า 1.2 หมื่นล้านเหรียญสหรัฐอย่างไรก็ตาม หากสหรัฐกีดกันการค้าอาจส่งผลให้บริษัทเหล่านี้ย้ายฐานการผลิต แต่ก็ต้องใช้เวลา ในระยะสั้นจะยังไม่กระทบมาก แต่ระยะยาวจะได้รับผลกระทบ โดยบริษัทไทยที่เข้าข่ายได้รับผลกระทบ ได้แก่ อัญมณี อาหารทะเลแปรรูป และยางธรรมชาติ ซึ่งสหรัฐขาดดุลอยู่ประมาณ 2,000 ล้านเหรียญสหรัฐ แม้จะไม่มากแต่ก็ควรจับตาดู“สินค้าเหล่านี้เป็นสินค้าที่สหรัฐไม่สามารถผลิตได้เองและต้องอาศัยนำเข้าเป็นหลัก โอกาสที่จะถูกตอบโต้ที่รุนแรงอาจยังมีจำกัด” ศูนย์วิเคราะห์เศรษฐกิจ ธนาคารทหารไทย ระบุ